
PARTEA OFICIALA 
a) 


No. 1041/1938. 


Slujbă pentru pace şi deslegare de sub 
jurămintele neîngăduite. 


Prin noua Constituţie izvorită din înalta înţelep- 
ciune şi dragoste de Țară a Majestății Sale Regelui 
Carol al II-lea, şi pe care întreg'neamul românesc în 
istorica ziuă de 24 Februarie crt. cu însufleţire a în- 
voit-0, s'a deschis o eră nouă în istoria neamului ro- 
mânesc. Este era de reînoire a Ţării şi aşezarea ei 
pe calea progresului şi a desăvârşitei consolidări, 
Fiecare progres reclamă pace, linişte, dragoste de 
neam, spirit de jertiă şi muncă cinstită. De aceea 
pentru a ne putea împlini datorințele impuse tuturor de 
noua Constituţie, dintre cari cea mai de căpetenie este, 
precum a spus-o Majestatea Sa Regele, »de a munci 
iără preget peniru Patrie« trebue, ca în pragul vieţii 
noastre naționale noui, să ne curățim sufletele de 
orice ură, neînțelegere, împărechere, şi ceartă şi ce- 
rând ajutorul Atotputernicului Dumnezeu să caute 
fiecare să se pună la o muncă cinstită asiduă şi pro- 
ductivă pentru binele Patriei. Indemnând pe toţi cre- 
dincioşii noştri la cel mai înalt patriotism, la ascul- 
tare faţă de cei mai mari şi la o muncă săvârşită în 
deplină pace şi înţelegere şi făcând cel mai călduros 
apel la Preoţii Eparhiei, ca să stea cu toţii la culmea 
misiunii lor sfinte de a-şi întări îiii lor sufleteşti în 
credință şi dragoste față de Dumnezeu şi faţă de 
Tron şi Ţară, dispunem, ca în Dumineca întâia din 
Postul mare, în 13 Martie crt., când biserica noastră 
serbează restabilirea păcii în Biserică prin înălțarea 
sfintelor şi cinstitelor Icoane, pe cari le-au scos din 
biserici rătăciţii cunoscuţi în istorie sub numirea de 
iconoclaşti, şi cari au fost osândiţi de Conciliul ecumenic 
al şaptelea (787 la Niceea) convocat şi aprobat de 
Papa Adrian |, în toate bisericile parohiale să se 
înalțe rugăciuni pentru M. S. Regele, pentru pacea şi 
dragostea între fiii neamului şi pentru deslegarea de 
sub jurăminte, pe cari credincioşii bisericii noastre 
le-ar fi făcut afară de cele orânduite sau îngăduite 
de legile bisericeşti şi civile. 


Această slujbă bisericească se va oficia după ur- 
mătoarea 
Rânduială : 


(La sfârşitul Si. Liturghii, după rugăciunea am- 
vonului, preoții, sau preotul, iese înaintea uşilor îm- 
părăteşti). 

Sifrana cântă : Mântueşte Doamne poporul Tău şi 
binecuvântă moştenirea Ta, învingere Regelui nostru 
Carol asupra contrarilor dărueşte-i şi cu Crucea Ta 
păzeşte pe poporul Tău. 

Preotul : Mărire ie celui 
lumină. | 

Corul : Doxologia cea mare. 

Preolul : Indură-Te spre noi Dumnezeule după 
mare mila Ta, rugămu-ne ie, auzi-ne şi Te îndură 
spre noi. 

Corul : Doamne îndură-Te spre noi. 

Preotul : Incă ne rugăm pentru Preaînălţat Re- 
gele nostru Carol al doilea, pentru stăpânirea, bi- 
ruința, petrecerea, pacea, sănătatea, mântuirea lui, şi 
pentru iertarea păcatelor lui, şi pentru ca Domnul 
Dumnezeul nostru mai ales să-i dea spor, şi să-i ajute 
întru toate, şi să-i supună sub picioare pe tot duş- 
manul şi potrivnicul. 

Corul: Imnul Regal. 

Preotul : Incă ne rugăm, ca să se păzească sfânt 
lăcaşul acesta, şi tot oraşul (sau satul), şi ţara, de 
ciumă, de foamete, de cutremur, de potop, de foc, de 
sabie, de venirea altor neamuri asupra noastră, şi de 
războiul cel dintre noi; şi pentru ca milostiv, blând, şi : 
lesne iertător să fie bunul şi iubitorul de oameni 
Dumnezeul nostru, şi să întoarcă toată mânia ce este 
pornită împotriva noastră, şi sâ ne scape de urgia 
lui, care pe dreptate e deasupra noastră, şi să se în- 
dure spre noi, 

Corul : Doamne îndură-te spre noi. 

Preoful : Auzine pe noi, Dumnezeule Mântuitorul 
nostru, nădejdea tuturor marginilor pământului şi a 
celor ce sunt pe mare departe, şi, milostive Părinte, 
milostiv fii, pentru păcatele noastre şi te îndură spre 
noi. Că milostiv şi iubitor de oameni eşti, şi ție mărire 

înălțăm, Tatălui, şi Fiului, şi Sfântului Spirit acum şi 
pururea şi în vecii vecilor. 

Corul: Amin. 

Preotul : Domnului să ne rugăm. 

Corul: Doamne îndură-te şpre noi. 

Preotul: Mulţumim ţie, Stăpâne iubitorule de 
oameni, Impăratul veacurilor şi dătătorul bunătăţilor, 
cela ce ai stricat peretele din mijloc al vrajbei şi ai 
dăruit pace neamului omenesc, şi ai dăruit şi acum 
pace fiilor neamului nostru: sădeşte într'înşii frica 
Ta, şi întăreşte-le iubirea unuia spre altul, stinge 
toată cearta, curmă toate smintelele şi împărechierile. 
Că Tu eşti pacea şi scăparea noastră, şi ţie mărire 
înălţăm, Tatălui şi Fiului şi Sfântului Spirit, acum şi 
pururea şi în vecii vecilor. Amin. 

Corul: Amin. 

Preotul; Pace tuturor. 

Corul: Şi Spiritului tău, 

Preotul: Capetele voastre Domnului să le plecaţi. 

Corul: Ţie Doamne. 

Preotul : Domnului să ne rugăm: 

Corul: Doamne îndurăte spre noi. 

Preotul: Stăpâne, Doamne Dumnezeul nostru, unule 
născut Fiule şi Cuvinte al Tatălui, cela ce prin patima 
Ta ai'rupt toată legătura păcatelor noastre, şi ai su- 
flat în fețele Apostolilor Tăi şi ai zis: Luaţi Spirit 
sfânt, cărora veţi ierta păcatele, ierta-se-vor lor, şi 
cărora le veţi ținea, ținea-se-vor, Tu, stăpâne, prin 
sfinţii tăi Apostoli ai dăruit celor ce în vreme potrl- 
vită slujesc în sfântă Biserica Ta să ierte păcatele 
pe pământ, şi să lege şi să deslege toată legătura ne- 
dreptăţii. Deci şi acum Te rugăm pentru robii Tăi 
credincioşii acestei parohii, cari s'ar fi legat cu jură- 
minte neiertate, rupe legătura păcatelor lor, orice au 
grăit întru neştiință sau întru nebăgare de seamă, ori 
din micime de suflet au făcut, Cela ce ştii neputinţa 
omenească, ca un Stăpân bun şi iubitor de oameni, 
iartă-le lor toate păcatele cele de voie şi cele fără de 
voie. Că Tu eşti, cela ce Te înduri spre cei legaţi, 
cela ce ridici pe cei surpaţi, nădejdea celor desnădăj- 
duiţi, odihna celor căzuţi, scapă şi pe robii Tăi de le- 
gătura jurămintelor lor neiertate. Că s'a preamărit 
preasiânt numele tău, al Tatălui, şi al Fiului şi al 
„sfântului Spirit, acum şi pururea şi în vecii vecilor. 
Corul: Amin. 


No. 1182/1938. 


Jurământul de credinţă Regelui, 
Constituţiunii și legilor Ţării. 


In conformitate cu Dacretul Regal No. 1048 pu- 
blicat în Monitorul Oficial No. 49 din 1 Martie crt, 
toți cari primesc retribuţiune dela Stat, judeţ, comună 
etc., sunt obligaţi, ca în termen de 7? zile libere dela 
data publicării în Monitorul Oficial a nouei Constitu- 

țiuni, să depună din nou în îaja şeiului ierarhic jură- 
mântul de credinţă Regelui, Constituţiunii şi legilor 
Ţării. 

Funcţionarii cari nu vor depune la termen acest 
jurământ vor fi consideraţi demisionaţi din funcţiune 
pe ziua expirării termenului. Se exceptează cei bol- 
navi, cari vor justifica împiedecarea cu certificatul 
medical liberat de un medic oficial, cum şi cei aflaţi 
în concediu în străinătate, cari vor depune jurământul 
în termen de trei zile dela reluarea serviciului. 

In ce priveşte Clerul nostru diecezan am luat 
telegrafic dispoziţia, că clerul central şi conducătorii 
oficiilor protopopeşti să depună jurământul în ziua de 
5 Martie crt. la orele 9 dim. în faţa Episcopului, iară 
preoții din pastoraţie să depună jurământul în faţa 
protopopului în ziua de 7 Martie, orele 10 la sediul 
fiecărui protopopiat. 

Cantorii, crâsnicii şi întreg personalul bisericesc 
vor îace jurământul în faţa preotului propriu până în 
seara zilei de 7 Martie a. c. inclusiv. 

Textul jurământului e: »Jur credință Regelui 
Carol [l, jur să respect Constituţia şi legile ţării, jur 
sâ-mi îndeplinesc cu onoare şi conştiinţă funcțiunea 
ce-mi este încredințată şi să păstrez secretele servi- 
ciului. Aşa să-mi ajute Dumnezeu<. 

Conducătorii oficiilor protopopeşti ne vor ză 
fărâ amânare formularele de jurământ semnate de 
fiecare preot precum şi de dânsul, certificând depu- 
nerea jurământului. 

Preoţii, cari nu ar îi primit la timp avizul îele- 
grafic, după primirea acestui ordin îndată se vor pre- 
zenta la oficiul protopopesc şi vor depune jurământul 
prescris. 

Oradea, 3 Mariie 1938. 


No, 850/1938. 


Concurs la parohii 


Cu termenul de 1 Aprilie crt. se publică concurs 
la următoarele parohii : 

1. Pocola (protopopiatul Beiuşului), ce devine va- 
cantă prin trecerea On.-lui Emanuil Chira în Dieceza 
Maramureșului. 

2. Uileac- Beiuş (protopopiatul Beiuşului), rămasă 
vacantă în urma transferării On.-lui loan Creşpai la 
Giorocuta. 

3. Recea (protopopiatul Zâlaului), ce devine va- 
cantă prin transferarea On..lui Nicolae Coste la pa- 
rohia Săuca. 

4. Săcueni (protopopiatul leriului), ce devine va- 
cantă prin trecerea M. On.-lui Teodor Bohăţiel la pensie. 

Oradea, 23 Februarie 1938. 

No. 1181/1938, 


Caz de morală de rezolvit. 

in conformitate cu $ 20 din Decretul XVI al Si- 
nodului din 1926, toţi preoţii din pastoraţie şi cateheţii 
dela şcolile de orice categorie vor avea să rezolve în 
acest an următorul caz de morală-pastorală : 

»Petru după moartea surorii sale Maria, aflând 
testamentul ei, în care jumătate din averea sa o te- 
stează lui iar cealaltă jumătate celuilalt frate loan, îl 
distruge şi ajunge singur moştenitor. În urma acestei 
moşteniri averea lui Petru se măreşte considerabil şi 
ajunge şi la o reputaţie mare în faţa oamenilor. Fiind 
într'o boală grea, îşi spovedeşte fapta preotului. Preotul 
îl obligă la restituţie. Petru însă obiectează, că în caz 
de, restituţie şi-ar pierde reputaţia, căci fratele său 
loan care îl cam duşmăneşte ar divulga lucrul. Preotul 
atunci îi impune elemosină şi îl absolvă. Petru se în- 
sănătoşază, face fapte de milostenie şi danii pentru 

scopuri pii. În urma deslegării preotului are conştiinţa 
liniştită şi nici nu se mai gândeşte la vreo obligaţiune 
faţă de loan, nici atunci când acesta îi cere un îm- 
prumut egal cu suma ce i se cuvenea din moştenire 
pentru a putea plăti o cauţie necesară obţinerii unei 
slujbe, care i-ar îi adus foloase însemnate. 

Cu aplicare la cazul acesta să se spună: 

a) poate înceta obligaţiunea de restituire. 

b) cine şi cât e obligat să reştituiască; 

c) când e obligat confesorul la restituţie, 

d) a fost corect procedeul preotuluic. 

Rezolvirea se va face în scris şi se va prezenta 
din partea tuturor celor îndatoraţi direct Ordinariatului 
până la data de 15 Aprilie crt. 

In conferințele protopopeşti din primăvara acestui 
an, conform Dacretului VIII al Sinodului din 1926, se 
va discuta şi cazul de morală-pastorală de mai sus. 

Oradea, 3 Martie 1938, 

















Dumineca 


Rânduelile Bisericii răsăritene chiamă cu acest 
nume întâia duminecă din postul Paştelui. Felul însă 
cum se tălmăceşte uneori înţelesul acestui nume, ne 
determină să revenim în câteva cuvinie asupra bote- 
zului ei, adică asupra împrejurărilor din care a izvorit 
numirea la anul 842. 

Veacul al 8-lea de creştinism a fost turburat de 
cea din urmă neînțelegere docirinară în orient, de 
ordin dogmatic, care prin durata şi <âlbătăcimea ei 
n'a fost însă mai puţin insemnată decât altele: neîn- 
țelegere cu privire la cinstea cuvenită sfintelor icoane. 
Potrivnicii cultului icoanelor, iconoclaştii, susțineau că 
cinstirea icoanelor este idololatrică, răzimaţi pe şu- 
brede motive arătate în pseudo-sinodul lor dela 754, 
ținut in Bizanţ, motive ca acestea: 1) unirea hipo- 
statică între firea omenească şi cea divină nu o cu- 
prindem, iar icoanele pot să reprezinte numai firea 
omenească, deci duc la nestorianism, dualitatea per- 
soanelor în Isus, erezie condamnată la Efes în 431, 
Apoi, 2) însaşi instituirea Euharistiei ne arată, că 
Cristos nu vrea să îie arătat şi adorat sub alte forme. 
3) Sfinţii în cer se bucură de o vieaţă fericită şi nu 
se cuvine să-i prezentăm în vieața aceasta cu ajutorul 
elementelor nevieţuitoare din arta inventată de păgâni, 

E vădită în aceste motivări greşaia şi coniuzia ce 
se face între imaginea unui lucru şi însuşi lucrul sfânt, 
căruia i-se cuvine cinstea şi cultul pentru vrednicia 
proprie, până când chipului ise dă cult nu pentru 
sine, ci pentru calitatea de a prezenta ființa sfântă, 
de unde cultul cuvenit icoanelor este cult relativ. 

Oricum, sinodul iconoclaştilor n'avea să aducă 
decât un îel de legiuire teoretică şi acoperitoare în 
materie, căci iniţiativa, prigoana lor împotriva a tot 
ce este chip sfânt, sau ţine la sine chip sfânt, era în- 


ortodoxiei 


cepută cu 20 de ani mai înainte, şi a durat în total, cu 
o mică pauză, cam 120 de ani, cu o teroare de nedescris. 
Leo [ÎI »împărat şi episcop« secondat de unii dintre 
episcopi şi dus de iluzia creşiinării evreilor şi maho- 
medanilor din apropiata stăpânire, cari de asemenea 
nesocoteau chipurile sfinte, pornise mai întâi cu vorba, 
dar repede a trecut la fapte de o rară cruzime, împo- 
triva credincioşilor şi clerului rămas credincios bunelor 
tradiţii şi învăţăturii celei drepte. Poporul era credin- 
cios şi lipit de icoanele sfinte, cari au fost pururea 
semnele reale ale evlaviei şi scenele mari ale răscum- 
părării lui, dar n'a îost cruțat ci urmărit în toațe col- 
țurile, cum urmăreau mai în urmă calvinii postul, 
căutând în oala românului, şi prigonit, alături de icoa- 
nele arse şi zdrobite, cu o sârguinţă vrednică de ţe- 
luri mai nobile. Au suferit mult foarte, ordinele călu- 
găreşii, cenobiţii, cari în fortăreaţa mănăstirii, spre 
deosebire de clerul de mir plecat, au fost mereu la 
datorie pe linia dreaptă a credinţli, în îrunte cu sf, 
loan Damaschinul în perioada întâia de persecuție şi 
Teodor Studitul în a doua. Intre cele dintâi a fost do- 
borâtă în Bizanţ statuia Mântuitorului »Antiphonesc<, 
(De remarcat că era în trei dimensiuni, adică nu era 
icoană ; şi aceasta peniru cei ce azi propovăduesc 
exclusivismul picturilor, icoanelor). Bisericile şi-au 
acoperit picturile cu scenele sacre de mai înainte, în- 
locuindu-le pe acestea cu plante şi animale, cu scene 
profane de vânătoare, încât păreau colivii de păsări 
sau magazii de alimente. S'au văzut mănăstiri arse, 
ori transformate în cazarme, iar călugării măcelăriți. 
Starețul loan, de pildă, pentrucă n'a călcat în picioare 
o icoană a Maicii Domnului, a fost introdus într'un 
sac, cusut, şi aşa aruncat în mare. Pe unii i-au izgonit, 
pe alţii i-au silit la căsătorie crezând că aşa va dispare 

viața monahală, mare stâlp de opoziţie împotriva ere- 
ziei iconoclaştilor. Nici mirenii n'au fost cruțaţi. Ei 
trebuiau să joare că nu vor da cinste icoanelor şi că 
vor prigoni călugării. 

Patriarhii ortodocşi, adică neiconoclaşti, s'au adre- 
sat Romei, dar au fost înlocuiţi de iconoclaştii susținuți 
de stăpânitorii lumeşti, Papii nu odată au intervenit 
aducându i aminte împăratului că dogmele Bisericii nu 
sunt treburi de ale împăraților ci ale episcopilor. In- 
zădar. Urechi ascultătoare le-a dat Dumnezeu împără- 
teselor Irina şi Teodora. 

Cu vremea, tronu! micului Constatin VI vine tute- 
lat de văduva lrina, femeie evlavioasă şi nobilă la 
suflet. Fa ar fi abrogat legile de prigoană, dar îi era 
teamă de armată. Interveni însă un caz providenţial, 
Patriarhul Paul IV, iconoclast de altfel, se retrage 
în mănăstire. Cazul a produs senzaţie, cum e firesc, 
" iar vrednicul patriarh în fața ofițerilor trimişi de îm. 
părăteasă mărturiseşte sus şi tare că are remuşcări, 
şi regretă că pentru îrica de oameni s'a legat cu ju- 
ruinţă să distrugă icoanele, slujind unei biserici sub- 
jugate de tirânie şi ruptă de legăturile irenice ale bi- 
sericii universale şi apoi exprimă dorința pentru un 
sinod ecumenic. 

Irina ia curaj, murind Pauli alege un patriarh 
tânăr şi deştept în persoana lui Tarasie, se adresează 
imediat Romei trimițând două scrisori la papa Adrian 
Î, în care recunoaşte în mod vădit primatul episco- 
pului Romei, îl roagă de un sinod ecumenic, la care 
să ia parte personal ori prin delegaţi. Papa admițând 
ținerea sinodului alege forma din urmă de participare, 
dar pretinde mai întâiu osândirea sinodului iconoclast 
din 754 şi o libertate deplină, asigurată prin jurământ, 
pentru toți membrii sinodului viitor. 

Sinodul ai Vil-lea, ecumenic începu în vara anu- 
lui 786 în Constantinopol, dar turburat de o răscoală 
a iconoclaştilor a trebuit să se mute la Nicea, unde 
s'a ţinut de fapt începând cu 24 Septemvrie 787. Şe- 
dinţa de încheiere din 23 Octomvrie se ţine în capi- 
tala imperiului ca să poată lua parte şi lrina cu 
fiul ei. Delegații episcopului Romei au fost doi cu 
acelaşi nume, Petru, unul prelat de mir, altul stareţul 
mănăstirii s. Sava. 

În sinod, pe urmele scrisorilor papale aclamate 
cu: »aşa crede întreg sinodul«, s'au redactat adevă- 
rurile despre cuitul relativ al icoanelor cu dovezile din 
scriptură şi tradiţiei, In urmă s'a arătat goliciunea ar- 
gumentelor iconoclaştilor, anume că icoana lui Isus 
nu duce de loc la nestorianism, doar icoana firii ome- 
neşte trezeşte în noi idea întregului Cristos, adică a 
Cuvântului întrupat, pe cum nici chipul unui om nu 
prezintă decât îrupul pictat şi nici decum sufletul, cu 
toate aceste ne aduce aminte de omul viu, cu trup şi 
suflef. Arta reprezentativă e adevărat că este alcătuită 
din elemente neviețuitoare, dar înfăţişată, ne duce 
gândul la originali, la ființa sfântă, care deşteaptă evla- 

vie, In urmă s'a decretat permisiunea reproducerii pre- 
cum şi cinstirea manifestată după obiceiul de demult, 
prin sărutare, descoperirea capului, tămâiere, luminare, 
înclinare, înafară de adorarea propriu zisă (latria) care 
se cuvine numai naturii lui Dumnezeu. Icoanelor în 
schimb li se cuvine numai o cinste relativă, care adică 
trece dela ele la ființa ce reprezintă, 

Aşa se părea că s'a încheiat aceea pagină de 
vieaţă bisericească sbuciumată în toate păturile. sociale. 
Mănâstirile şi alte clădiri şi-au recăpătat destinaţia 
lor de mai înainte. 

Pacea însă n'a fost de lungă durată. Perioada a 
două de turburare începu în urmă. Leon V (813—820) 
fâcut-a totul, că să învie erezia, până şi un patriarh 
din ofițerul căsătorit Cassitera. Prigoana începe din 
nou, dar, nici pe învățatul stareţ Teodor Studitul nu l-au 
putut îace să tacă nici măcar repetatele bătai cu nuele. 
Prigoana se estinde, Teodor se adresează Romei, îri- 
mite o delegaţie la papa Pascal |. Acesta intervine, 
încurajază pe cei asupriţi şi arată din nou calea ade- 
vărului. Papa zice că dacă numai rostirea cuvântului 
[sus aduce atâta sentiinent de evlavie, după cum spu- 
nea Sf. Pavel, deşi vorba este numai expresia trecă- 
toare a unui adevăr, cu cât mai vârtos va aduce o 
icoană, pictată cu mai multă trudă şi mai stabilă! ba 
însăşi tainele, sacramentele mântuirii noastre, suni 
semne instituite de Mântuitorul! Şi dacă sunt atât de 
neplăcute lui Dumnezeu chipurile, pentru ce socotim 
de prerogativă nobilă a omului faptul de a îi făcut după 
chipul şi asămânarea lui Dumnezeu ? 

Barbarismul iconoclaştilor însă se sie otiaattăi în 
plin până ajungem la Teodora, mama lui Mihai IIl. 
Aceasta într'o bună zi, ridicându-se dintr'o boală în 
care făcuse vot pentru cultul icoanelor, pretinde dela 
patriarhul iconoclast loan VIII, ori dimisia, ori restau- 
rarea cultului. Locul acestuia îl ocupă Metodie care 
suferise multe prigoane. Intr'un sinod ţinut în locali- 
tate au fost evocate hoiăriîrile dela 787 din Nicea, şi 
cele ale altor sinoade. Nimic nou n'a îost de hotărit 
decât să revină la linia dreaptă a credinţei ortodoxe 
de atâtea ori şi cu atâta stăruință propovăduită de 
Roma prin episcopii ei inainte, după, şi la sinodul din. 
787. Acest sinod s'a încheiat sărbătoreşte la 19 Fe. 
bruarie 842, în dumineca întâia din paresimi, după ce 
se hotărîse că praznicul să se repeteze de fiecare 
aniversare, 

Turburarea a încetat, puţinii iconoclaşii 
tras şi au dispărut cu desăvârşire. 

În lupta pricinuită de erezia iconoclastă au luat 
deci parte toate clasele sociale. Bunurile obiceiuri a!e 
credincioşilor iipiţi cu multă dragoste şi cult de obiec- 
tele evlaviei şi vieţii lor religioase au îost clătinate, 
nu numai, dar prigonite mai bine de un secol. E 
firesc deci şi just că sosind pentru a doua oră la un 
moment de pace, la ceea ce în fond na fost alt- 
ceva decât resfaurea adevărului sinodului cumenic 


s'au re: 

de mai înainte, toată grija a fost îndreptată într'a- 
colo, să redreseze chestiunea în aşa fel ca adevărul 
biruitor să fie şi să rămână mereu la suprafaţă. In 
fond a îost o revenire la adevărul propovăduit dar 
părăsit ; în formă însă trebuia a-i da cadre pentru 
dăinuire. De aceea vine deciziunea de a sărbători 
aniversarea acestei reveniri, şi de aici însemnătatea 
-ei de pare că ar întrece pe cea a sinodului ecumenic. 

Dacă ne întrebăm unde a fost credința adevă- 
rată, adică ortodoxia, referitor la cultul icoanelor, în 
răsărit sau apus, trebue să constatăm că până când 
episcopul Romei a propovăduit-o totdeauna ireazâ, vie 
şi statornică, adică aceeaşi, în răsărit a fost trează 
numai până la iconoclaşti, cu aceştia a căzut în ere- 
zie, Nu numai atât, dar tot timpul — peste un veac 
cât Bizanțul cu dependenţele lui se frământa şi de- 
“fecţiona dela adevăr — episcopul Romei, urmaşul Sf. 
Petru, repeta stăruitor acelaşi cântec de adevărată 
credință neştirbită şi indefectibilă. Papii conştienţi de 
misiunea lor arată mereu adevărul, în schimb uneori 
sunt ameninţaţi cu armele. 

E firesc deci ca revenind odată răsăritul la ade- 
văr, la adevărata ortodoxie sau dreapta credinţă, ară- 
tată de atâtea ori şi atât de strălucit de papii dela 
'Roma în tot timpul acesta, să sărbătorească triumful. 
Cea dintâiu sărbătorire a îost — după socotelile ca- 
lendarului nostru de azi — în 19 Februarie 842, zi 
de Duminecă şi totodată şi întâia Duminecă din post. 

Obiectul sărbătoririi a fost ortodoxia, adică dreapta 
credință în genere şi cea referitoare la icoana în spe- 

cie, care în orient fusese în vigoare înainte de ico- 
noclaşti, iar în apus mereu în vigoare. 

Pe motivul că toată neînţelegerea îusese răspân- 
dită cu forța atât de mult în popor, forma sărbătoririi 
restauraţiei, încă a luat un caracter de manifestaţie 
poporală, »panigyris tis orthodoxias« adică sărbătoarea . 
poporală a credinței celei adevărate. 

În concret se desiăşură printr'o pocesiune să- 
vârşită în afară de biserică, între liturghie şi mâ- 
necat, mergând cu crucea şi şi cu sfintele icoane cân- 
tând până la un loc determinat unde se citea »Syno- 
dikon«-ul. Acesta trebuia să conţină mărturisirea 
credinței din sinoadele ecumenice de mai înăinte, apoi 
laudele sfinţilor, şi în urmă urările de bine pentru 
împărat şi patriarh, adică acel »mulţi ani< şi »întru 
mulţi ani stâpâne», adică »polychronione, şi Dumnezeu 
să facă imperiul durabil, tare şi sfânt. În timpul cât 
se citea acesta împăratul stătea în picioare. 

Cu vremea lucrurile s'a schimbat. Mai întâiu s'au 
modificat, apoi au dispărut. În biserica imperială ru- 
sească sinodiconul se schimbase într'un imn de laudă 
la adresa celor morţi, şi de urări de bine la . adresa 
celor vii din familia domnitoare. În urmă tot carac- 
terul poporal al serbării a dispărut, 

Fondul, obiectul, a rămas. 

In concluzie: cine sărbătoreşte dumineca ortodo- 
xiei, proslăveşte credința Romei, mereu aceaşi, şi — 
cel puţin pentru trecut — revenirea bisericii bizantine 
la credinţa Romei, care este adevărata ORTODOXIE. 

Ă G. $. 

















Ne găsim iar în faţa unui NU; repetat şi de 
lungă durată, dar bine cunoscut din trecut, este po- 
-stul paştelui. Timp de pocăință în genere, timp de 
reglementare şi de inălțare a situaţiei noastre suile- 
teşti, şi tot atunci, ba tocmai pentru marea cauză a 
- sufletului, vreme potrivită pentru o sistematică, nu 
neglijare ci, regiementare prin privaţiuni a vieţii tru- 
pului în special, şi în concret timpul unei regulate 
-veţineri dela anumite alimente. 

E ştiut cum valoarea unui lucru stă în puterea 
lui de mijlocire. Se recere insă pricepere, adică să fie 
cine să judece şi să prețuiască această putere. Pasă- 
rile, ființe vieţuitoare cu un rost bine determinat, ri- 
dică cu multă sârguință un paiu şi o pană din drum, 
lăsând la o parte eventualul ban prezent printr'o mo- 
nedă rătăcită. Omul trecător însă va nesocoti cu de- 
săvârşire paiul sau pana, dar se va interesa de mo- 
nedă. Pentru o fiinţă vieţuitoare dar neraţională zi- 
cem cu tot dreptul că nu face moneda, nu-i cunoaşte 
puterea de mijlocire; pasărea culege paiul într'o anu- 
mită vreme pentru câ-i trebueşte la clădirea cuibuşo- 
'rului ei. Dar înzadar am întreba-o, căci ea, vorba 


Postul creștinesc 


Siântului Augustin, nu ştie nici să întrebe nici să 
răspundă, deoarece nu are în frunte mintea vestitoare. 
Trece şi-şi urmează cursul bine determinat, dar pe 
care nici îl cunoaşte nici îl hotăreşte. Alta este mintea 
diriguitoare care în acel domeniu a hotărit aşa, şi 
numai aşa. 

Fiinţelor raţionale Creatorul le-a împărtăşit şi 
darul priceperii, pentru ca în felul acesta să-şi cu- 
noască rostul, şi ce este mai mult, să conlucreze la. 
urmărirea țintei, nu fără dare de seamă şi răsplată, 

La lumina acestor deosebiri, uşor de cunoscut, 
dintre fiinţele viețuitoare, valoarea lucrurilor capătă o 
statornicie încadrată în raza de prevedere. Animalul 
se alimentează acum, aci; pentru mâine nu are nicio 
preocupare, deci isprăvind pleacă liniştit. Va reveni 
mâine sau mai târziu, dar numai în momentul când 
va simţi nevoia. Fiinţa raţională prevede şi întoc- 
meşte în merit. Ba mai mult, orientându-se după 
cunoştinţe, prevede şi reglementează partea opusă, 
exploatarea momentului neplăcut: ia medicina amară 
— din diferite domenii — în vederea imbunătăţirii si- 
tuaţiei de mai apoi. Acceptă privaţiuni şi deprinderi, 

toate momente neplăcute, pentru binele trupesc; ac- 
ceptă acelaş îel de lucruri pentru creşterea coeficien- 
tului de auto determinare, căci biruința de sine şi 
stăpânirea de sine, înseamnă odată creşterea puterii 
morale, adică asigurarea guvernării raţiunii şi a ran- 
damentului de muncă aleasă, 

F lămurit deci că schimbarea alimentelor de pe 
o zi pe alta, numai de dragul unei variaţiuni, înseamnă 
a te supune unei porniri care ar dicta această varia- 
țiune. Până când schimbarea nu din motive de mo- 
notonie şi poftă, ci din consideraţiuni de prevedere 
faţă de acelaş trup, împrumută din nobleţa raționa- 
lului. Va rămâne totuşi deşartă, adică neducătoare la 
scop nobil, dacă prevederea se mărgineşte la estetica 
corporală. Ba mai mult, de vreme ce această ustetică 
din firea ei niciodată nu este chemată să aibă supre- 
maţie, poate să fie chiar dăunătoare. 

Dacă prevederea îmbrăţişează antrenamentul mo- 
ral, în aceeaşi măsură omul nu va îi stăpânit, supus, 
căci cine ştie să-şi impună sau să accepte privaţiuni, 
rămânând nu indiferent, ci impasibil, adică neînduple- 
cat, nedoborit, este omul care cu siguranţa biruinţei 
poate conta pe sine şi poate conta societatea pe el. 

lată valoarea postului! | 

Dacă ar îi numai atât, numai valoarea aceasta 
neîntrecută raţională, ar trebui să-l proslăvim din pu- 
teri, să-l apreciem şi deprindem, 

Dar să trecem cu un grad mai sus, căci creşti- 
nului pe deasupra rațiunii i-a răsărit lumina revela- 
țiunii. In descoperire postul este poruncit şi deprins 
cu o ţinută pilduitoare; Si. Pavel zice: »dacă mân- 
carea sminteşte pe fratele meu, nu voiu mânca carne 


în veci, ca să nu fac sminteală îratelui meu« 
(|. Cor. 8,13). 
In traiul descoperirii postul şi ajunul pe lângă 


valoarea raţională de antrenament, are meniri mai 
înalte referitoare la ordul supranatural, îie ca merit 
şi răsplată, fie ca însemnătate. Are să arate convin- 
gereă despre însemnătatea şi măreţia lucrului, a săr- 
bătoririi, a evenimentului, este pregătirea pentru sem- 
niiicaţia spirituală a evenimentului. Aci e vie pilda 
Mântuitorului care însuşi a deprins acest fel de traiu. 
Puterea şi valoarea mijlocitoare a postului şi ajunului 
“este neîntrecută în traiul creştinesc. Numai cu post şi 
rugăciuni se poate alunga un anumit fel de draci 
(Mat. 17,21). Cu post şi ajun s'a pregătit Moisi în 
munte, cu post şi ajun creştinul cerşeşte milostenia 
lui Dumnezeu. 

Da, cu post şi ajun, dar nu împreunat cu regrete, 
ci cu bucurie, căci aşa zice psalmistul că trebue a 
sluji lui Dumnezeu; şi nu cu arătare zgomotoasă, ci 
în taină viară când ajunaţi, nu vă faceţi trişti ca cei 
făţarnici, că-şi smolesc feţele lor ca să se arate oa- 
menilor că ajună. Adevăr zic vouă că şi-au luat plata 
lor. lară tu când ajuni, unge capul tău şi faţa ta o 
spală ca să nu te araţi oamenilor că ajuni, ci Tatâlui 

tău celui ce este întru ascuns; şi Tatăl tău, cel ce 
vede întru ascuns, va da ţie la arăiare< (Mat. 6,16— 
17). In felul acesta înțelegând spunea St. Francisc de 
Assisi că pentru binele ce-l aşteaptă orice suierință-i 
este o plăcere. 

Nu e mirare că Biserica în legiuirea ei ţine la 
virtutea deprinderii postului, căci pentru noi creştinii 
în special, chestiunea postului nu se reduce la pro- 
blema unei bucăţi de carne, ci este strâns legată de 
problema întregului nostru rost pe pământ, cunoscută. 
la lumina raţiunii şi a revelaţiunii; »deci ori de mân- 
caţi, ori de beţi, ori altceva de faceţi, toate spre mă- 
rirea lui Dumnezeu să le faceţi« (|. Cor. 10,31), 

G. $. 








“Georges Goyau, 


marele scriitor catolic, din 1922 membru al Academiei 
Franceze, e ales acum secretar perpetuu al acestei 
înalte instituțiuni. Născut în Orleans, la 1869, el ur- 
mează Şcoala normală în acest oraş. In timpul studiilor, 
împreună cu Henri Lorin, Pinon, fraţii Bruhnes, Leon 
Harmel, Albert de Mun, Eugene Duihoit etc.,'e cu: 
cerit de creştinismul social din enciclica »Rerum no- 
varum<« a Papii Leon XIII, şi e unul din iniţiatorii 
săptămânilor sociale, activ şi în jurnalistică, Nu ne- 
glijează nici temeinicele studii ştiinţifice. La Şcoala fran- 
ceză din Roma, unde e trimis pentru a-şi completa 
studiile, publică »Tetrarhia romană«. Aici e amicul 
contelui Lefebre de Behaine, ambasadorul Franţei la 
Vatican, precum şi al cardinalului Rampolla şi scrie 
mult prețuite articole în »Journal des D&batse«. Tot 
aici scrie: »Papa, catolicii şi chestiunea socială« 
şi, »Vaticanul, Papii şi civilizațiunea<, Brunetiere, 
marele critic, îi propune să colaboreze la »Revue 
des Deux Mondesc. Aici întreprinde vasta anchetă 
asupra »Germaniei religioase« (5 vol.), precum şi 
»Bismarck şi Biserica< (4 vol.), lucrări epocale în istoria 
şi viaţa contemporană. Ele sunt urmate de alfele: 
»Vechea Franţă şi tânăra Germanie«, »A doua zi după 
unitate«, »Ideea de patrie şi umanitarismul«, dar mai 
ales »Geneva, oraşul biserică«. In timpul războiului 
mondial, el se înrolează voluntar la Crucea roşie. 
După războiu publică în marea colecţiune »Istoria 
Națiunii Franceze« de sub direcția lui Gabriel Hano- 
taux, tomul VI. »istoria religioasă«. Despre această: 
lucrare a scris Em. Sa Cardinalul Baudrillart : »Niciodatâ 
mam simțit mai mult ce e creștinismul în Franţa şi 
Franţa în creştinism, ca cetind aceste pagini de Goyaur«, 
La Academia Franceză e succesorul lui Denys Cochin. 
Discursul de recepţiune şi l-a rostit la 15 Februarie 
1923, cu răspuns de Alexandre Ribot. El e consultor: 
la secțiunea istorică a Congregațiunii riturilor din Roma, 
preşedinte al Corporaţiunii publiciştilor creştini, pro- 
fesor de Istoria Misiunilor la Institutul Catolic din 
Paris. După cum scrie amicul nostru d. Joseph Ageorges, 
d. Georges Goyau prepară o monumentală Istorie a: 
Misiunilor Catolice, care va fi înaltă cât catedrala dela: 
Dakar (Africa) şi largă cât strădaniile misionarilor 
răspândiţi pe toată faţa pământului. 
I, Georgescu. 

— Mesajul de Crăciun al Cardinalului Ver- 
dier. Dumnezeu, — a zis Papa către cardinalul Ver- 
dier, arhiepiscopul de Paris — la rugămintea iubitei 
siinte mici din Lisieux, a avut bunătatea a Ne prelungi 
puțin zilele. E un har deosebit care ne dictează o da- 
torie imperioasă, datoria de a continua cu mai multă 
putere decât ori când marea tradiţie de dragoste ma- 
ternă, care e aceea a Bisericii. 

Inainte de această boală, Noi nu ştiam ce e du- 
rerea fizică. Noi o ştim acum, şi această dură expe- 
riență Ne face încă mai compătimitori faţă de toţi cei 
ce suier şi mai cu seamă faţă de cei bolnavi sufle- 
teşte, Din toate părţile, cei nenorociţi se îndreaptă 
spre Noi; îraţii noşiri separați, musulmanii, chiar pă- 
gânii, toţi cari suferă moral Ne:chiamă în ajutor. Oa- 
meni foarte îndepărtați, în ţara voastră, vă întind mâna. 

Această privelişte a atâtor nenorociţi, a atâtor 
rătăciţi cari se îndreaptă spre Noi, Ne mişcă adânc. 
Şi, în ajunul zilei câna Noi vom fi chemaţisă dăm lui 
Dumnezeu seama de misiunea Noastră, Noi voim să 
adăogim la toate lucrările pe care Providența Ne-a 
îngăduit să le îndeplinim, un nou avânt de dragoste. 

Dragostea, dragostea ! aceasta e marea trebuinţă 
a ceasului de faţă; s'ar zice că oamenii nu se mai 
Ştiu iubi. Nu se aude alt răsunet pe pământ decât al 
cuvintelor de ură şi al strigătelor de război: luptă de 
clasă, război: civil, război străin, prigoniri, măceluri! 

Dacă Cristos ar reveni pe pământ, nu s'ar apleca 
asupra acestor nenorociţi, El care n'a voit să stingă 
candela ce mai licăria, El care a spus cuvinte aşa de 
mişcătoare despre mulţime: Mi-e milă de popor, El 
care n'a respins nici când pe un nevoiaş?! 

Biserica încă numără printre cele mai frumoase 
tradiţii ale ei dragostea pentru toţi şi mai cu seamă 
pentru cei mai nenorociţi. 

Noi nu vom trada această măreaţă tradiţie. Nu 
se va putea'nici când reproşa Papalității că a neglijat, 
în acest ceas de ură şi de luptă, să răspândească co- 
morile ei de iubire. 

Nu uitaţi că Cristos nu s'a ferit nici când de cei 
ce întindeau spre el mâini rugătoare. 

Un doctor omenos nu refuză o mână ce i se în- 
tinde cu durere. Bunul păstor din Evanghelie are mai 
mare grijă de oaia cea pierdută ca de cele nouăzeci 
şi nouă de oi cari au rămas în arc. 

Da, trebue să răspundem nobil, creştineşte, cu o 
nemărginită dragoste celor ce ne chiamă: In numele 
lui Cristos, care vă iubeşte, vă salutăm. Dar ce voiţi 
dela noi, ce aşteptaţi dela noi? 

Invăţăturile voastre nu sunt ale noastre. ÎInvâăţă- 
turile noastre sunt ale lui Cristos şi ale Bisericii, şi 
voi bine ştiţi că mucenicii noştri au murit pentru a le 
apăra, şi că noi vom face ca şi ei, dacă va fi nevoie. 

Colaborare ? Acţiunea noastră e pătrunsă de spi- 
ritualitate, pe voi vă mişcă materialismul. Şi acest 
element spiritual care e sufletul nostru şi adevărată 
binefacere pentru orice acţiune, voi îl repudiaţi. E cu 
pufință atunci să colaborăm ? 

Noi, creştinii, vrem să mângăiem şi să ajutăm pe 
cei ce sufer, să înlesnim muncitorului revendicarea 
drepturilor sale, să pregătim pentru mâine în dreptate 
şi în dragoste împăcarea tuturor oamenilor. 

Dacă acest gest al mâinii întinse arată din partea 
voastră dorința de a cunoaşte mai bine pe fraţii voştri 

catolici, pentru a respecta mai bine, odată cu religia 
care-i inspiră, convingerile lor, simţămintele lor şi lu- 
crările lor, Biserica nu va pregeta de a face această 


„operă de lumină... Şi voi nu veţi zăbovia constata 


că ea poate să slujească cu putere fericirea tuturor, 
(La Croix du Dimanche, 26, 12. 1937). 


— Asasinarea lui Lo-Pa-Hong, preşedintele 
Acţiunii Catolice din Şanghai (China). In re- 
centele lupte chino-japoneze, răpus de doi chinezi ne- 
cunoscuţi prin mai multe gloanțe de revolver, căzu 
Lo-Pa-Hong, preşedintele Acţiunii Catolice din China, 
mai nou preşedintele Asociaţiei civice din Şanghai, 
supranumit »Don Bosco de Nantaoe şi »Ozanam de 
Şanghai«. Din 1904 el începu să catehizeze pe cei 
săraci. Rezultatul acţiunii sale, din an în an tot mai 
rodnică, sunt cei 1500 de neofiţi, 25 de cantine, 10.000 
de botezuri. Din 25 Noemvrie 1934, el e membrul Co- 
mitetului permanent al Congreselor euharistice inter- 
naționale. În 1926 a fost la un asemenea congres în 
Chicago ; iar la cel din Manilla el a însoţit pe Em. Sa 
Card. Dougherty. Dumnezeu să-l odihnească cu drepții! 


— Catedrala din Colonia e mai nou intere- 
sant descrisă de un câlător american. »Din tot ce am 
văzut în Garmania« — zice acest călător — »cate- 
drala din Colonia mi-a fâcut impresia cea mai puler- 
nică. Această mărturie concretă a credinței acestui 
popor stăpâneşte tot orașul. A; impresia că oraşul e 
zidit de jur împrejur numai pentru a o apăra<. După 
ce dă descrierea exactă a catedralei, continuă: »Ade- 
seori m'a izbit ideea, cât de zadarnică e lupta împo- 
triva credinţei întrupată în această catedrală. Fa va - 
dăinui chiar când vrăjmaşii ei nu vor mai îi de mult 
pe pământ. Câţi cuceritori n'a văzut ea siluind pe 
oameni şi trecând. Dar ea a rămăs. Şi ea a auzit 
glasul copiilor cerând iertare pentru păcatele părinți- 
lor. Cufundat în astfel de meditații, eu am simţit o 
mare nădejde şi o mare mângăiere. Totul trece, pare 
a zice acest monument, afară de Dumnezeuc«. 


— Primind avizul („biglietto“) de cardinal 
Em. Sa Pizzardo într'un avântat discurs arată ma- 
rea lui fericire »asistând la ascensiunile continue ale 
suiletului Său prin unirea tot mai intimă cu adorabila 
Inimă a Mântuitorului, fiind de atâtea ori martorul 
asistenţei văzute pe care Isus Christos o acordă loc- 
tiitorului său pe pământe. Tot atunci a rostit un 
splendid discurs Em. Sa Card. Gerlier. După maică-sa, 
a spus acesta, papii sunt cei mai mari binefăcători ai 
săi. Neuitatul papă Pius X i-a dat o binecuvântare 
»specialissima« când el, atunci tânăr preşedinte al Ac- 
țiunii catolice a tinerilor francezi, i-a descoperit gândul 
de a intra în seminar şi a se preoţi. Vorbind apoi de 
actualul papă, Em. Sa zice: »In adevăr lui îi dato- 
resc totul: privilegiul unic de a fi fost timp de opt 
ani, paznicul Grotei din Lourdes; marea favoare de a 
îi astăzi arhiepiscop de Lyon şi deosebita cinste dea 
fi învesmântat cu purpura romană. Ce cuvinte m'ar 
putea achita de toate câte-i datoresc?« Frumoase şi 
nobile cuvinte ! 


— Episcopatul catolic al Americei de Nord, 
întrunit în conferenţă anuală la Washington, răspun- 
zând unei scrisori a episcopatului Spaniei, între altele 
scrie : »Noi Americanii avem faţă de voi o mare da- 
torie de recunoştinţă. Altă dată, episcopatul spaniol a 
contribuit la salvarea lumii Apusene de primejdia Isla- 

mului. Facă Domnul ca voi să fiţi acea mare putere, 
care închide calea ateismului diabolic ascuns în viaţa 
socială sub masca nevinovăţiei«. 


— Un deceniu dela moartea episcopului 
de Alba Regală Ottokar Prohâszka. Nu de mult 
S'au împlinit zece ani dela moartea lui O. P., teolog, 
filozoi, sociolog, naturalist, orator distins într'o per- 
soană. Lucrările sale principale, publicate încă pe tim- 
pul duhovniciei sale la Esztergom şi a proiesoratului 
său la universitatea din Budapesta sunt: »Dumnezeu 
şi lumea«, »Cer şi pământ«, »Concepţia superioară a 
vieţii«, »Meditaţii asupra evangheliei«, »Cultură şi te- 
roare<. Mai nou, urmaşul său la catedra de teologie 
dogmatică, Proi. Anton Schiitz i-a publicat operele 
complecte în 25 de volume. Prin cărţile, studiile, ar- 
ticolele şi încă şi mai mult prin nenumăratele sale 
conferințe rostite în aproape toate centrele mai de 
seamă ale vechei Ungarii, O. P. a ferit intelectuali- 
tatea maghiară de primejdia scepticismului şi a indi- 
ferentismului religios. In primăvara anului 1909, de 
pildă, el a ţinut 100 de conferențe religioase în 8 
oraşe mari. Ca sociolog, el nu e numai doctrinar, ci 
şi om de fapte. Fl e întemeietorul asociaţiei religioase 
a Surorilor sociale, organizate după modelul terţiare- 
lor benedictine, având 13.000 de membre, A murit 
sărac. Tot banul şi-l da săracilor şi nevoiaşilor. Moar- 
tea lui, se ştie, a fost o apoteoză. Un atac puternic 
de paralizie l-a doborit de pe amvon. Ultimele sale 
cuvinte au fost: »Favete linguis« (Tăceţi în evlavie). 


— 130 de scriitori catolici englezi s'au în- 
trunit, scrie »Universe« (19. li. 37) în catedrala West- 
minster pentru a comemora pe patronul lor ceresc S. 
Francisc de Sales. Intre ei au fost: poeţi, romancieri, 
critici, reporteri, autori de îilme etc. »Avem neapărată 
nevoie« — le zise cardinalul Hinsley — »de unitate, 
de strângerea tuturor rândurilor. In concret, noi putem 
avea cele mai deosebite păreri politice — câtă vreme 
ele nu contrazic doctrinelor fundamentale ale cre- 
dinței —, dar ceva toţi avem comun: Biserica cu în- 
vățăturile ei bine definite, cu autoritatea, cu năzuin- 
țele ei fireşti; şi tocmai aceste puncte fixe sunt astăzi 
cele mai trebuincioase. E deci de importanţă decisivă 
să ne subordonăm cauzei comune«. Cardinalul anunţă 
totodată fondarea unui birou de informaţii în palatul 
arhiepiscopal din Westminster. »Presa e astăzi un 
amvon puternic« — zice în continuare cardinalul — 
»ba în multe privințe mai puternică decât amvonul 
Bisericii. De aceea îoarte mult doresc ca de pe am- 
vonul Presei să puteţi da o doctrină bună şi să fiţi 
în măsură de a înlătura greşelile înspăimântătoare ce 
stăpânesc şi prăpădesc lumea de astăzi. Avem nevoie 
de un front de luptă unitar al scriitorilor.catolici. Con- 
centraţi-vă toate puterile în presa religioasă şi trans- 
formaţi-o într'un organ efectiv de gândire catolică şi 
de evlavie creştinească<. Biroul de informaţii din che- 
stiune are îndoitul scop; de a documenta cât mai te: 
meinic pe scriitorii catolici asupra chestiunilor care-i 
preocupă şi de a face comunicate exacte despre che- 
stiunile catolice diferitelor publicaţii periodice. 











Mulțumită. La fundațiunea Lucreția Frențiu a 
binevoit să mai contribue Sora Cecilia Cornelia Maniu 
2000 Lei, Şcoala Normală Română Unită 2000 Lei, 
D-na Aurelia Dr. Pop 500 Lei. Pentru cari donaţiuni 
Reuniunea Sf. Maria exprimă cele mai vii mulţumiri. 

— Anton Precup, Cuvântări ocazionale. (Predici). Pu- 
blicate de Dr. Emi! Precup, directorul liceului P. Maior, Gherla 
1937, 104 pagini în 8 mare, 30 lei. 

D-i Dr. Emil Prezup, distinsul nostru publicist, a făcut un 
nou gest de pietate, tipărind cuvântările funebre ale regreta- 
tului său părinte Anton, fost paroh în Rebrişoara-Năsăud, pro- 
iopop şi arhidiacon onorar. Acest gest stă cu cinste alături de 
căminul cultural „Anton Precup“ din Rebrişoara, de publicația 
închinată neuitatului său unchiu Gavril, reorganizatorul învăţă- 
mâatului secundar românesc din Ardeal în primele zile ale în- 
tregirii naționale şi animator neîntrecut pentru crearea unei 
clase de mijloc româneşti (industriaşi şi comercianţi), precum 
şi alături de aceea ce cuprinde conştiincioasa dare de seamă a 
serbării desvălirii bustului lui P. Maior, patronul liceului din 
Gherla. Cu puţine excepţii, cuvântările ce le tipăreşte, sunt 
toate funebre, rostite la înmormântarea unor. fruntași ca: Dr. 
loan Pop. vicarul Năsăudului; profesorii: L. Drăgan, Dr. A. 
P. Alexi, lacob Pop; preoţi: Gherasim Domide, martir naţional, 
Bistriţa ; Gr. Mureşan, Feldru; Basil Siddea, Mititeiu; a doc- 
torilor: E. Filipan, V. Pascu; a mai mulți tineri şi chiar săteni 
fruntaşi. Pline de idei sănătoase și mai ales de îndrumări prac- 
tice şi cuminţi în chestiunea cea mare a educaţiei creştinești 
şi naționale, aceste cuvântări vor îi de cel mai mare folos fra- 
ților preoți în via Domnului, 


— lon Țenchea, Pe drumul unei credințe. Timişoara, 
Cartea Românească, 1937, 170 pagini în 80, 50 lei. 

Autorul, doctor în drept din Paris, cu frumoasă Oultură 
ştiinţifică şi literară neo-latină întruneşte in acest volum 19 ar- 
ticole, studii, conferințe, ţinute sau publicate în ultimii zece ani 
în diferile centre ale Banatului. Ele sunt, cum şi le caracteri- 
zează autorul însuși în al său Cuvânt înainte: crâmpeie de 
durere şi lumină ; strigăt de alarmă; clocot de revoltă: sfântă 
şi tinerească grijă; glas de mâhnire ; atitudine curajioasă îm- 
potriva vrăjmăşiei anticreştine și antiromâneşti. lată de ce atra- 
gem luarea aminte a cetitorilor noştri asupra aceştui volumaş 
și iată pentru ce urăm tânărului autor ca asemenea indeletni- 
ciri să fie tot mai puţin ecou de sbucium îndurerat şi cât mai 
mult întărire de credință şi biruinţă prin muncă. 


— Dr. Victor Bojor, Canonicii diecezei gr. cat. de Gherla 
acum : Cluj—Gherla 1857—1937. Biografii, cu un scurt istoric 
al înt-ințării episcopiei şi capitlului catedral din Gherla şi 26 
reproduceri fotografice. Cluj 1937, 276 pag în 8 prețul 120 lei. 

Implinindu-se în anul trecut opt decenii dela înființarea 
capitlului catedralei din Gherla, păr. Victor Bojor, membru al 
acestui capitlu şi el, a socotit că e potrivit să întocmească un 
registru biografic al vechilor şi actualilor titulari. Zis și făcut, 
Dar pentru ca acest registru să nu aibă soartea celui dela 
Blaj — dispărut de curând — s'a gândit să-l dea la tipar, 
După zece capitole introductive mai scurte, urmează 24 de bio- 
grafii ale celor 24 de canonici câţi are până în prezent această 
eparhie. Unele din aceste biografii au proporții de adevărate 
studii istorice. Aproape toate sunt împodobite şi cu fotografii, 
Excepţii sunt canonicii loan Gulovici şi loan Supuranul, a că- 
ror portrete mau putut fi aflate cu toată osteneala ce şi-a dat 
autorul. Fiindcă în eparhia noastră sunt multe parohii care odi- 
nioară aparţineau eparhiei de Gherla, nu e exclus să se îl pă- 
strat undeva portretele ori fotografiile lor, Fraţii preoţi cari 
ştiu ceva în această privință, sunț rugaţi să binevoească a co- 
munica păr. Victor Bojor, care se angajează să le confecționeze 
clişeele respective, 

